สอบถามหน่อยค่ะประจำเดือนไม่มา2เดือนแล้วค่ะ ไม่เคยมีเพศสัมพันธ์ น้ำหนักเพิ่มขึ้นไวมาก เกิดจากสาเหตุอะไรคะ
สวัสดีค่ะ ประจำเดือนปกติควรจะต้องมาทุกเดือน การที่ประจำเดือนไม่มาถึง 2 เดือนแล้วนั้น อาจมีสาเหตุจาก การตั้งครรภ์ การมีถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวล เป็นต้นโดยควรจะต้องตัดสาเหตุเรื่องการตั้งครรภ์ออกไปก่อน สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุอื่นๆโดยแพทย์ต่อไป การมีน้ำหนักขึ้นไวอาจจะเกี่ยวหรือไม่เกี่ยวกับการตั้งครรภ์ หรือประจำเดือนที่ไม่มาก็ได้